Vlada Republike Srpske

Vlada Republike Srpske predstavlja izvršni organ vlasti Republike Srpske. Vladu bira većina poslanika Narodne skupštine Srpske, a čine je predsednik Vlade, jedan ili više potpredsednika i ministri. Prema zakonu, Vlada se mora sastojati od najmanje osam ministara srpske, pet bošnjačke i tri hrvatske nacionalnosti. Premijer, ako želi, može imenovati ministra koji bi predstavljao "ostale" nacionalnosti u Republici Srpskoj. Nadležnost Nadežnost Vlade Republike Srpske je utvrđena Ustavom Republike Srpske. Njene nadležnosti su sledeće : utvrđuje i vodi politiku, izvršava zakone i druge opšte akte Narodne skupštine, donosi uredbe i druge opšte akte radi izvršavanja zakona, predlaže Narodnoj skupštini zakone i druge opšte akte i daje o njima mišljenje kad ih podnese drugi predlagač, usmerava i usklađuje rad organa državne uprave i vrši nadzor nad njihovim radom, vrši i druge poslove određene Ustavom i zakonom. Vlada je odgovorna Narodnoj skupštini za politiku Republike Srpske, za izvršavanje zakona i drugih opštih akata Narodne skupštine i za rad organa državne uprave.